مع ظروف وباء “كورونا” والتدابير الاحتياطية اللي مفروضة بانو عدد من الأفكار و الفعايل الغريبة اللي داروها عدد من الناس باش يتجاوزو هاد الأزمة أو خاصة باش يتحايلو على الإجراءات المعتمدة من أجل منع انتشار الجايحة أكثر. كوبل هندي لباس عليهم، ناضو دارو عرسهم في طيارة وسط السما وعرضو على 160 واحد من صحابهم. الرحلة كانت محلية ووسط الطيارة تزوجو وشطحو وعاشو الحب كيف بغاو، ولكن كان زحام كثير وطيارة ولات بحال شي قيسارية. الاحتفال ناض عليه الصداع حيت مافيهش لاتباعد لاكمامات و لاسيدي زكري، خصوصا و أن الهند كتعيش كارثة إنسانية خصوصا هاد الأواخر بسباب فيروس كورونا. ضحايا كورونا وصلو عندهم 300 ألف واحد والقضية مزيرة ف البلادو لكن الكوبل المرفح وصحابهم ماعلابالهم و ماتسوقوش.. لكن هاد الحادثة تسببات في طرد عدد من الناس اللي خدامين في شركة الطيران اللي مشاو معاها العرسان. 
كوبل دارو عرس وسط طيارة فـ السما باش يحتافلو كيفما بغاو بلا كمامات بلا والو – فيديو